उपभोक्ताओं को गैस सुरक्षा के बताए उपाय
परतापुर| भारतपेट्रोलियम कोऑपरेशन लि. द्वारा उपभोक्ता की सुरक्षा के लिए सेफ्टी फ़र्स्ट सेफ्टी मस्ट के तहत सोमवार को खोडन गांव में वैष्णवी गैस सर्विस परतापुर द्वारा शिविर लगाकर सुरक्षा की जानकारी दी गई। संचालक शांतिलाल खटीक ने बताया कि चूल्हे का प्रयोग करते समय और सोने के पहले रात को रेगुलेटर बंद रखे, चूल्हे को जमीन पर ना रखे प्लेटफार्म पर रखे, सिलेंडर लेते समय लीकेज वजन की जांच करें, दो साल में एक बार चूल्हे एवं गैस पाइप की जांच एजेंसी के तकनीकी कर्मचारी से कराए, गैस की गंध आने पर रेगुलेटर बंद करें एवं बिजली के उपकरण आन-आफ करें एवं नजदीक वितरक से संपर्क करें। उक्त जानकारी सुनील चौहान द्वारा दी गई एवं शिविर में मैकेनिक अय्याज मोहम्मद एवं देवीलाल ने उपभोक्ताओं को गैस सुरक्षा के उपाय बताए। शिविर के दौरान उपभोक्ताओं को अनुदान राशि छोड़ने का अनुरोध किया गया।
hin_Deva hin_Deva